CELEX: 52010PC0065
Language: lt
Date: 2010-03-08
Title: Pasiūlymas Europos parlamento ir Tarybos reglamentas kuriuo iš dalies keičiama Europos parlamento ir Tarybos direktyva 2009/42/EB dėl krovinių ir keleivių vežimo jūra statistinių ataskaitų

Svarbus teisinis pranešimas

|

52010PC0065

Pasiūlymas Europos parlamento ir Tarybos reglamentas kuriuo iš dalies keičiama Europos parlamento ir Tarybos direktyva 2009/42/EB dėl krovinių ir keleivių vežimo jūra statistinių ataskaitų  /* KOM/2010/0065 galutinis - COD 2010/0041 */  

	[pic] | EUROPOS KOMISIJA |Briuselis, 2010.3.8KOM(2010)65 galutinis2010/0041 (COD)PasiūlymasEUROPOS PARLAMENTO IR TARYBOS REGLAMENTASkuriuo iš dalies keičiama Europos Parlamento ir Tarybos direktyva 2009/42/EB dėl krovinių ir keleivių vežimo jūra statistinių ataskaitų2010/0041 (COD)PasiūlymasEUROPOS PARLAMENTO IR TARYBOS REGLAMENTASkuriuo iš dalies keičiama Europos Parlamento ir Tarybos direktyva 2009/42/EB dėl krovinių ir keleivių vežimo jūra statistinių ataskaitų(Tekstas svarbus EEE)AIŠKINAMASIS MEMORANDUMASPASIūLYMO APLINKYBėS |110 | Pasiūlymo pagrindas ir tikslai Šio Europos Parlamento ir Tarybos reglamento pasiūlymo tikslas – iš dalies pakeisti Direktyvą 2009/42/EB, kad rengiant jūrų transporto statistiką būtų privaloma rinkti duomenis pagal krovinių tipą. Rinkti duomenis pagal krovinių tipą privaloma rengiant kelių[1], geležinkelių[2] ir vidaus vandenų kelių[3] transporto Europos statistiką. Visų transporto rūšių Europos statistiniai duomenys turėtų būti renkami remiantis bendromis sąvokomis ir bendrais standartais, kad transporto rūšis būtų galima kuo geriau palyginti. Pirmiausia turima išsami ir vienarūšė visų transporto rūšių statistika pagal krovinių tipą taptų bendru pagrindu, kuriuo remiantis būtų galima remti ir stebėti politiką, kuria siekiama skatinti transporto daugiarūšiškumą, t. y. galimybes tinkamai derinti įvairias transporto rūšis vienoje transporto sistemoje, ir krovininio transporto logistikos modernizavimą[4]. |120 | Bendrosios aplinkybės Siekiant pasiūlyti galimų techninių sprendimų su statistikos rengimu susijusiems veiksmams paprastinti, užtikrinant, kad statistiniai rezultatai tenkintų esamus ir numatomus naudotojų poreikius, Europos mastu atlikta techninė duomenų, surinktų pagal krovinių ir keleivių vežimo jūra statistines ataskaitas reglamentuojančius Europos teisės aktus, ir duomenų platinimo politikos analizė. Atliekant analizę apsvarstyta galimybė veiksmingiau naudoti krovinių ir keleivių vežimo jūra statistinėms ataskaitoms skirtus išteklius, veiklą sutelkiant srityse, naudotojų manymu, svarbesnėse (krovinių statistika) už kitas (keleivių ir laivų eismo statistika). Remdamasi analizės rezultatais, Komisija neseniai nustatė keleivių vežimo pagrindiniuose Europos uostuose ir laivų eismo pagrindiniuose Europos uostuose statistiką supaprastinančias nuostatas[5]. Tam tikra techninės analizės dalis buvo skirta ištirti, kokios yra galimybės ir kokių reikia sąlygų, kad būtų privaloma rinkti duomenis pagal krovinio tipą (duomenų grupė B1). Pagal Europos Parlamento ir Tarybos direktyvos 2009/42/EB dėl krovinių ir keleivių vežimo jūra statistinių ataskaitų[6] VIII priedo antrą pastraipą, B1 grupės duomenų (susijusių su „Jūrų transportu pagrindiniuose Europos uostuose pagal uostus, krovinio tipą, krovinius ir priklausomybę“) rinkimo sąlygas nustato Taryba, remdamasi Komisijos pasiūlymu ir atsižvelgdama į per trejų metų pereinamąjį laikotarpį, kaip numatyta 1995 m. gruodžio 8 d. direktyvos 95/64/EB dėl krovinių ir keleivių vežimo jūra statistinių ataskaitų[7] 10 straipsnyje, atliktų bandomųjų tyrimų dėl pagrįstumo ir valstybių narių bei respondentų sąnaudas renkant tokią informaciją, rezultatus. Remiantis Komisijos ataskaita Tarybai ir Europos Parlamentui dėl patirties, įgytos vykdant veiklą pagal Tarybos direktyvą 95/64/EB dėl krovinių ir keleivių vežimo jūra statistinių ataskaitų[8], įmanoma rinkti išsamią informaciją apie birius ir piltinius krovinius, o su tuo susijusios sąnaudos – pagrįstos; tačiau didžiausi sunkumai kilo tokią informaciją rengiant apie konteinerius ir ro-ro krovinius. Apsvarstyti galimybę išplėsti Direktyvos 95/64/EB taikymo sritį į ją įtraukiant kitą 10 straipsnio 2 dalies a punkte nurodytą informaciją buvo tikslinga tik įgijus daugiau patirties renkant dabartinius kintamuosius ir dabartinei sistemai nusistovėjus. Dėl informacijos apie prekes rinkimo turėtų būti atsižvelgiama į galimą NST/R klasifikatoriaus (Standartinė transporto statistikos krovinių nomenklatūra, pataisyta, 1967 m.) persvarstymą. Dabartinės rinkimo sistemos veikimo principai, įskaitant 2005 m. kovo 4 d. Komisijos sprendimu 2005/366[9] nustatytų pakeitimų įgyvendinimą ir geografinį sistemos išplėtimą po 2004[10] ir 2007 m.[11] Europos Sąjungos plėtros, yra aiškiai nustatyti. Daugelis Eurostatui pagal minėtą direktyvą duomenis teikiančių valstybių narių reguliariai savanoriškai Eurostatui teikė duomenų grupės B1 duomenis pagal NST/R klasifikatorių. Pagrindiniai sunkumai rengiant duomenis pagal krovinio tipą pagal NST/R klasifikatorių, kaip nurodyta minėtoje ataskaitoje, pašalinti nustačius NST 2007 (Standartinė transporto statistikos krovinių nomenklatūra, 2007 m.)[12] kaip vienintelį jūrų, kelių, geležinkelių ir vidaus vandenų kelių transportu vežamų krovinių klasifikatorių, taikytiną nuo 2008 ataskaitinių metų, kurių duomenys rengiami[13]. Renkančioms B1 grupės duomenis pagal NST 2007 klasifikatorių valstybėms narėms būtina perklasifikuoti kompetentingų nacionalinių statistikos institucijų jau turimą informaciją, nesudarant papildomos naštos respondentams ir laikantis tos pačios tvarkos kaip ir kelių, geležinkelių ir vidaus vandens kelių transporto statistikos atveju. Kitos valstybės narės turėtų galėti rengti B1 grupės duomenis naudodamosi kompetentingų nacionalinių statistikos institucijų turima informacija, išskyrus labai retus atvejus. Daugeliu atvejų, rengiant B1 grupės duomenis, respondentams papildomų sunkumų nekils. Galiausiai sutarta, kad 2011 m. nustačius prievolę teikti Komisijai (Eurostatui) B1 grupės duomenis valstybėms narėms bus suteikta pakankamai laiko, per kurį būtiniems tyrimams ir pakeitimams atlikti būtų galima naudoti savanoriškai rengiamą informaciją. |130 | Pasiūlymo srityje galiojančios nuostatos Nuostatos jau įtrauktos į galiojančius teisės aktus (Direktyvos 2009/42/EB VIII priedas, duomenų grupė B1), duomenys renkami savanoriškai. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |211 | 2006 m. pradžioje sudaryta Jūrų transporto statistikos ekspertų darbo grupė, kurios tikslas – atlikti techninę galiojančios duomenų rinkimo ir platinimo politikos analizę pagal Europos teisės aktus dėl krovinių ir keleivių vežimo jūra statistinių ataskaitų. Ekspertų darbo grupę sudaro įvairių organizacijų atstovai (duomenų rengėjai, naudotojai ir jūrų transporto ekspertai): kompetentingų nacionalinių statistikos institucijų (nacionalinių statistikos institutų, nacionalinių jūrų administracijų, transporto ministerijų) atstovai; Komisijos tarnybų atstovai; Europos jūrų saugumo agentūros atstovai; ūkinės veiklos vykdytojai (Europos jūrų uostų organizacija (EJUO), Europos bendrijos laivų savininkų asociacija (EBLSA)). Siekiant pasirengti ekspertų darbo grupės darbui ir jį pildyti, Eurostatas 2006 m. pagrindiniams jūrų transporto statistikos naudotojams Komisijoje – Energetikos ir transporto, Konkurencijos, Aplinkos, Žuvininkystės ir jūrų reikalų (dabar – Jūrų reikalų ir žuvininkystės), Teisingumo, laisvės ir saugumo, ir Mokesčių ir muitų sąjungos generaliniams direktoratams – pateikė klausimyną. Vėliau šios grupės parengti pasiūlymai buvo apsvarstyti remiantis Europos statistikos sistema, juos taip pat svarstė Jūrų transporto statistikos darbo grupė ir Transporto statistikos koordinavimo komitetas. Dėl šio Europos Parlamento ir Tarybos reglamento pasiūlymo vyko intensyvios suinteresuotųjų šalių derybos, be to, šis pasiūlymas yra bendro teisės aktų iniciatyvų, atitinkančių Komisijos politinį požiūrį į teisės aktų paprastinimą ir geresnį reglamentavimą[14], rinkinio, į kurį taip pat įeina toliau nurodyti teisės aktai, dalis: 2007 m. lapkričio 7 d. Komisijos reglamentas[15], kuriuo nustatomas NST 2007 klasifikatorius tam tikrų rūšių transportu gabenamoms prekėms; ... d. Komisijos sprendimo Nr. .../.../ES iš dalies keisti Europos Parlamento ir Tarybos direktyvą 2009/42/EB dėl krovinių ir keleivių vežimo jūra statistinių ataskaitų, ir paprastinti keleivių transporto ir laivų eismo statistiką, projektas. Be to, buvo keičiami anksčiau galioję teisės aktai – pagrindinis teisės aktas[16] išdėstytas nauja redakcija, o jį įgyvendinantys teisės aktai[17] – kodifikuoti. |Tiriamųjų duomenų rinkimas ir naudojimas |225 | Jūrų transporto statistikos ekspertų darbo grupė ir Jūrų transporto statistikos darbo grupė buvo sudarytos iš galiojančius teisės aktus, nacionalines jūrų transporto statistinių duomenų rinkimo ir rengimo sistemas ir naujas jūrų transporto plėtros tendencijas išmanančių ekspertų. |230 | Poveikio ir rezultatų analizė 1 galimybė (galiojantys teisės aktai paliekami galioti) – nebūtų įmanoma užtikrinti, kad būtų nuolat teikiami išsamūs statistiniai duomenys apie jūrų transportą pagal krovinių tipą. 2 galimybė (galiojantys teisės aktai iš dalies keičiami) – būtų įmanoma užtikrinti, kad būtų nuolat teikiami išsamūs statistiniai duomenys apie jūrų transportą pagal krovinių tipą. Išsami ir vienarūšė visų transporto rūšių statistika pagal krovinių tipą taptų bendru pagrindu, kuriuo remiantis būtų galima remti ir stebėti politiką, kuria siekiama skatinti transporto daugiarūšiškumą, t. y. galimybes tinkamai derinti įvairias transporto rūšis vienoje transporto sistemoje, ir krovininio transporto logistikos modernizavimą. Apskritai, siūlomu iš dalies pakeistu teisės aktu ir kitomis teisinėmis iniciatyvomis statistiniai rezultatai būtų derinami prie esamų ir numatomų naudotojų poreikių. Kaip nurodyta šio aiškinamojo memorandumo 1 dalyje, Jūrų transporto statistikos ekspertų darbo grupė, Jūrų transporto statistikos darbo grupė (kurioje atstovaujamos už tokių duomenų rinkimą atsakingos nacionalinės statistikos institucijos) ir Transporto statistikos koordinavimo komitetas vertino šio pasiūlymo poveikį respondentų naštai ir priėjo prie išvados, kad daugeliu atvejų, rengiant B1 grupės duomenis, respondentai nepatirs papildomos naštos. |TEISINIAI PASIūLYMO ASPEKTAI |305 | Siūlomų veiksmų santrauka Reglamento tikslas – užtikrinti, kad būtų nuolat teikiami išsamūs, nuoseklūs ir su jau turima kitų susijusių transporto rūšių statistika suderinti statistiniai duomenys apie jūrų transportą pagal krovinių tipą. |310 | Teisinis pagrindas Europos statistikos teisinis pagrindas – Sutarties dėl Europos Sąjungos veikimo 338 straipsnis. Europos Parlamentas ir Taryba, priimdami sprendimą pagal įprastą teisėkūros procedūrą, nustato statistikos rengimo priemones, jeigu tai būtina vykdant Sąjungos veiklą. Šiame straipsnyje išdėstyti Europos statistikos rengimo reikalavimai: laikytis nešališkumo, patikimumo, objektyvumo, mokslinio nepriklausomumo, ekonomiškumo ir statistinių duomenų konfidencialumo principų. |320 | Subsidiarumo principas Subsidiarumo principas taikomas, jei pasiūlymas nepriklauso išimtinei Europos Sąjungos kompetencijai. |321 | Savanoriškai rinkdamos duomenis, valstybės narės negali deramai pasiekti šio pasiūlymo tikslų – sukurti bendrą Europos jūros transportu vežamų krovinių statistikos sistemingo rengimo, taikant statistikai pagal krovinių tipą tą patį klasifikatorių kaip ir kitų susijusių transporto rūšių statistikai, sistemą. |324 | Šiuos tikslus galima geriau įgyvendinti Europos lygmeniu remiantis Europos teisės aktu, nes tik Komisija gali koordinuoti būtiną statistinės informacijos derinimą Europos lygmeniu, o valstybės narės gali organizuoti palyginamų jūrų transporto statistinių duomenų rinkimą ir rengimą. Todėl Europos Sąjunga gali imtis veiksmų laikydamasi subsidiarumo principo, kaip nustatyta Europos Sąjungos sutarties 5 straipsnyje. |Todėl pasiūlymas atitinka subsidiarumo principą. |Proporcingumo principas Pasiūlymas atitinka proporcingumo principą dėl toliau nurodytų priežasčių. |331 | Atsižvelgiant į proporcingumo principą, šiuo reglamentu nesiekiama daugiau, nei yra būtina užsibrėžtam tikslui įgyvendinti, ir jame nenumatyta jokių veiksmų, kurie nėra būtini siekiant šio tikslo. Šiame reglamente valstybėms narėms nenurodomos duomenų rinkimo priemonės, o Europos teisės aktuose tik apibrėžiami teiktini duomenys siekiant užtikrinti suderintą struktūrą ir teikimo terminus. |Pasirinkta priemonė |341 | Siūloma priemonė: Europos Parlamento ir Tarybos reglamentas. |POVEIKIS BIUDžETUI |401 | Duomenų rinkimas neturi papildomo poveikio Europos Sąjungos biudžetui. |PAPILDOMA INFORMACIJA |511 | Siūlomas teisės aktas susijęs su EEE, todėl turėtų būti taikomas visai Europos ekonominei erdvei. |PasiūlymasEUROPOS PARLAMENTO IR TARYBOS REGLAMENTASkuriuo iš dalies keičiama Europos Parlamento ir Tarybos direktyva 2009/42/EB dėl krovinių ir keleivių vežimo jūra statistinių ataskaitų(Tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo, ypač į jos 338 straipsnio 1 dalį,atsižvelgdami į Komisijos pasiūlymą,pateikę pasiūlymą nacionaliniams parlamentams,laikydamiesi įprastos teisėkūros procedūros,kadangi:1.  Pagal Europos Parlamento ir Tarybos direktyvos 2009/42/EB dėl krovinių ir keleivių vežimo jūra statistinių ataskaitų[18] VIII priedo antrą pastraipą B1 grupės duomenų (susijusių su „Jūrų transportu pagrindiniuose Europos uostuose pagal uostus, krovinio tipą, krovinius ir priklausomybę“) rinkimo sąlygas nustato Taryba, remdamasi Komisijos pasiūlymu ir atsižvelgdama į per trejų metų pereinamąjį laikotarpį, kaip numatyta 1995 m. gruodžio 8 d. Tarybos direktyvos 95/64/EB dėl krovinių ir keleivių vežimo jūra statistinių ataskaitų[19] 10 straipsnyje, atliktų bandomųjų tyrimų rezultatus.2.  Remiantis Komisijos ataskaita Tarybai ir Europos Parlamentui dėl patirties, įgytos vykdant veiklą pagal Direktyvą 95/64/EB[20], įmanoma rinkti išsamią informaciją apie birius ir piltinius krovinius, o su tuo susijusios sąnaudos – pagrįstos; tačiau didžiausi sunkumai kilo tokią informaciją rengiant apie konteinerius ir ro-ro krovinius. Apsvarstyti galimybę išplėsti Direktyvos 95/64/EB taikymo sritį ir įtraukti į ją kitą 10 straipsnio 2 dalies a punkte nurodytą informaciją buvo tikslinga tik įgijus daugiau patirties renkant dabartinius kintamuosius ir dabartinei sistemai nusistovėjus. Dėl informacijos apie prekes rinkimo turėtų būti atsižvelgiama į galimą NST/R klasifikatoriaus (Standartinė transporto statistikos krovinių nomenklatūra, pataisyta, 1967 m.) persvarstymą.3.  Dabartinės rinkimo sistemos veikimo principai, įskaitant 2005 m. kovo 4 d. Komisijos sprendimu 2005/366, įgyvendinančiu Tarybos direktyvą 95/64/EB dėl krovinių ir keleivių vežimo jūra statistinių ataskaitų ir iš dalies keičiančiu jos priedus[21], nustatytų pakeitimų įgyvendinimą, yra aiškiai nustatyti.4.  Daugelis Eurostatui pagal Direktyvą 95/64/EB duomenis teikiančių valstybių narių reguliariai savanoriškai Eurostatui teikė B1 grupės duomenis pagal NST/R klasifikatorių.5.  2007 m. lapkričio 7 d. Komisijos reglamentu (EB) Nr. 1304/2007, iš dalies keičiančiu Tarybos direktyvą 95/64/EB, Tarybos reglamentą (EB) Nr. 1172/98, Europos Parlamento ir Tarybos reglamentus (EB) Nr. 91/2003 ir (EB) Nr. 1365/2006 dėl NST 2007 nustatymo vieninteliu klasifikatoriumi tam tikrų rūšių transportu gabenamoms prekėms[22], NST 2007 (Standartinė transporto statistikos krovinių nomenklatūra, 2007 m.) nurodomas kaip vienintelis jūrų, kelių, geležinkelių ir vidaus vandenų kelių transportu vežamų krovinių klasifikatorius. Šis klasifikatorius taikomas nuo 2008 ataskaitinių metų, kurių duomenys rengiami. Pagrindiniai 2 konstatuojamojoje dalyje nurodytoje ataskaitoje minimi sunkumai rengiant duomenis pagal krovinių tipą pagal NST/R klasifikatorių pašalinti pradėjus taikyti NST 2007. Todėl daugeliu atvejų, rengiant B1 grupės duomenis, respondentai nepatirs papildomos naštos.6.  Rinkti duomenis pagal krovinių tipą privaloma rengiant kelių[23], geležinkelių[24] ir vidaus vandenų kelių[25] transporto Europos statistiką, o rengiant jūrų transporto statistiką duomenys renkami savanoriškai. Europos statistiniai duomenys apie visas transporto rūšis turėtų būti renkami remiantis bendromis sąvokomis ir bendrais standartais, kad transporto rūšis būtų galima kiek įmanoma geriau palyginti.7.  2011 m. nustačius prievolę teikti Komisijai (Eurostatui) B1 grupės duomenis valstybėms narėms suteikiama pakankamai laiko, per kurį būtiniems tyrimams ir pakeitimams atlikti būtų galima naudoti savanoriškai rengiamą informaciją.8.  Todėl Direktyvą 2009/42/EB reikėtų atitinkamai iš dalies pakeisti,PRIĖMĖ ŠĮ REGLAMENTĄ:1 straipsnisDirektyvos 2009/42/EB VIII priedo antra pastraipa išbraukiama.2 straipsnisŠis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje .Šis reglamentas taikomas nuo 2011 ataskaitinių metų, kurių duomenys rengiami.Šis reglamentas yra privalomas visas ir tiesiogiai taikomas visose valstybėse narėse.Priimta BriuselyjeEuropos Parlamento vardu Tarybos varduPirmininkas Pirmininkas [1] 1998 m. gegužės 25 d. Tarybos reglamentas (EB) Nr. 1172/98 dėl krovinių vežimo keliais statistinių ataskaitų, OL L 163, 1998 6 6, p. 1.[2] 2002 m. gruodžio 16 d. Europos Parlamento ir Tarybos reglamentas (EB) Nr. 91/2003 dėl geležinkelių transporto statistikos, OL L 14, 2003 1 21, p. 1.[3] 2006 m. rugsėjo 6 d. Europos Parlamento ir Tarybos reglamentas (EB) Nr. 1365/2006 dėl krovinių vežimo vidaus vandenų keliais statistikos, OL L 264, 2006 9 25, p. 1.[4] Komisijos komunikatas Tarybai ir Europos Parlamentui – Europos Komisijos 2001 m. baltosios knygos dėl transporto politikos laikotarpio vidurio apžvalga, COM(2006) 314 galutinis, 2006 6 22.[5] ... d. Komisijos sprendimas Nr. .../.../ES iš dalies keisti Europos Parlamento ir Tarybos direktyvą 2009/42/EB dėl krovinių ir keleivių vežimo jūra statistinių ataskaitų, OL ... .[6] OL L 141, 2009 6 6, p. 29.[7] OL L 320, 1995 12 30, p. 25. Direktyva 95/64/EB buvo panaikinta Direktyva 2009/42/EB.[8] COM (2001) 93, 2001 2 20.[9] OL L 123, 2005 5 17, p. 1.[10] Aktas dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir sutarčių, kuriomis įkurta Sąjunga, pritaikomosios pataisos, OL L 236, 2003 9 23, p. 573.[11] 2006 m. spalio 23 d. Komisijos reglamentas (EB) Nr. 1792/2006 dėl Bulgarijos ir Rumunijos stojimo pritaikantis kai kuriuos reglamentus ir sprendimus laisvo prekių judėjimo, laisvo asmenų judėjimo, konkurencijos politikos, žemės ūkio (veterinarijos ir fitosanitarijos teisės aktai), žuvininkystės, transporto politikos, mokesčių, statistikos, socialinės politikos ir užimtumo, aplinkos, muitų sąjungos ir išorės santykių srityse, OL L 362, 2006 12 20, p. 53.[12] Direktyvos III priedas.[13] 2007 m. gruodžio 7 d. Komisijos reglamentas (EB) Nr. 1304/2007, OL L 290, 2007 11 8, p. 14.[14] COM(2006) 689; COM(2006) 693; COM(2007) 23; COM(2008) 35; COM(2009) 28.[15] OL L 290, 2007 11 8, p. 14.[16] 2009 m. gegužės 6 d. Europos Parlamento ir Tarybos direktyva 2009/42/EB, nustatanti Bendrijos veiksmų vandens politikos srityje pagrindus, OL L 141, 2009 6 6, p. 29.[17] 2008 m. spalio 29 d. Komisijos sprendimas 2008/861/EB, OL L 306,15, 2008 11 15, p. 66.[18] OL L 141, 2009 6 6, p. 29.[19] OL L 320, 1995 12 30, p. 25. Direktyva 95/64/EB buvo panaikinta Direktyva 2009/42/EB.[20] COM (2001) 93, 2001 2 20.[21] OL L 123, 2005 5 17, p. 1.[22] OL L 290, 2007 11 8, p. 14.[23] 1998 m. gegužės 25 d. Tarybos reglamentas (EB) Nr. 1172/98 dėl krovinių vežimo keliais statistinių ataskaitų, OL L 163, 1998 6 6, p. 1.[24] 2002 m. gruodžio 16 d. Europos Parlamento ir Tarybos reglamentas (EB) Nr. 91/2003 dėl geležinkelių transporto statistikos, OL L 14, 2003 1 21, p. 1.[25] 2006 m. rugsėjo 6 d. Europos Parlamento ir Tarybos reglamentas (EB) Nr. 1365/2006 dėl krovinių vežimo vidaus vandenų keliais statistikos, OL L 264, 2006 9 25, p. 1.